text: Avisbud over for rødt tre gange
  20 januar 2010 kl. 08.57
  Det kan godt være at morgenavisen skal hurtigt ud til abonnenterne, men færdselsloven skal overholdes. Men et avisbud kørte over for rødt tre gange - med politiet efter sig.
  Det gjorde en 28-årig tysk avisomdeler tidligt onsdag morgen i Sønderborg, skriver jv.dk. 
  Hele tre gange bragede han over for rødt lys - alle tre gange med en politipatrulje lige i hælene. 
  Normalt ville forseelsen have givet en bøde og tre klip i kørekortet, men da manden har adresse i Tyskland slipper han med at betale en straksbøde på 1500 kroner.
  